
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 12738 (1) 


Κριτήρια και διαδικασία κατανομής των κεντρικών αυτο¬ 
τελών πόρωντης Τ.Α που εγγράφονται στον Προϋπο¬ 
λογισμό Δημοσίων Επενδύσεων και καλύπτουν επεν¬ 
δυτικές δραστηριότητες των ΟΤΑ (ΣΑΤΑ 9829). 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ, 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 & 5 του άρθρου 25 


του Ν. 1828/89 όπως συμπληρώθηκε με την παρ. 37 του 
άρθρου 13του Ν. 2307/95. 

2. Τις διατάξεις των παρ. 4β & 5 του άρθρου 13 του Ν 
2539/97. 

3. Τις διατάξεις του άρθρου 3 του Ν. 2240/94. 

4. Τις διατάξεις του άρθρου 10 του Ν. 2130/93 σε συν¬ 
δυασμό με τις διατάξεις των άρθρων 12του Ν. 1416/84 και 
1 του Ν. 1622/86. 

5. ΤοΠ.Δ. 161/96 (Α 118) «Καθιέρωση οικονομικών κινή¬ 
τρων προς τους ΟΤΑ πρώτου βαθμού» σύμφωνα με τις 
διατάξεις των παρ. 1 και 2 του άρθρου 3 του Ν. 2240/1994 

6. Την αριθ. ΔΙΔΚ/Φ. 1/20199/5.9.97 (ΦΕΚ 801/Β/97) κοι¬ 
νή απόφαση του Πρωθυπουργού και Υπουργού Εσωτερι¬ 
κών, Δημόσιας Διοίκησης και Αποκέντρωσης για την ανά¬ 
θεση αρμοδιοτήτων στους Υφυπουργούς Εσωτερικών, 
Δημ. Διοίκησης και Αποκέντρωσης, όπως τροποποιήθηκε 
με την αρ. ΔΙΔΚ/Φ, 1/23470/97 (ΦΕΚ 924/Β/97). 

7. Την κοινή απόφαση του Πρωθυπουργού και Υπουρ¬ 
γού Εθνικής Οικονομίας με αρ. πρ. 34001/9.10.96 «Καθο¬ 
ρισμός των Υφυπουργών Εθνικής Οικονομίας» (ΦΕΚ 
937/Β/14.10.96). 

8. Την κοινή απόφαση του Πρωθυπουργού και Υπουρ¬ 
γού Οικονομικών με αρ. πρ. 1107147/1239/006/Α/4.10.96 
(ΦΕΚ 922/Β/7.10.96) «Ανάθεση αομοδιοτήτων Υπουργού 
Οικονομικών στους Υφυπουργούς Οικονομικών». 

9. Τον Κρατικό Προϋπολογισμό έτους 1998. 

10. Την αριθμ. 4742/ΔΕ-570/11.2.1998 Εγκύκλιο του Υ- 
ΠΕΘΟ σχετικά με τις οδηγίες κατάρτισης του ΠΔΕ 1998. 

11. Το αριθμ. 2015201/9.3.98 έγγραφο του Γενικού Λογι¬ 
στηρίου του Κράτους σε συνδυασμό με το αριθμ. 9368,- 
9.3.98 έγγραφό μας σχετικά με τον ανακαθορισμό του ορί¬ 
ου πληρωμών της ΣΑΤΑΟ29 1998 σε 120.113.585 χΑ. δρχ. 

12. Την αριθμ. 709/20.3.98 απόφαση της ΚΕΔΚΕ που πε¬ 
ριλαμβάνει τις προτάσεις της για την κατανομή της ΣΑΤΑ 
έτους 1998, αποφασίζουμε: 

1. Καθορίζουμε ότι η κατανουή του συνολικού ποσού 
των 119,500 εκατ δραχμών της ΣΑΤΑ 9829 που αφοοά τη 
χρηματοδότηση επενδυτικών δραστηριοτήτων των 
Ο.Τ.Α., θα πραγματοποιηθεί ως ακολούθως: 

Α. Ποσοστό 80% της ΣΑΤΑ 9829 συνολικού ύψους 
95.600 εκατ δρχ. κατανέμεται ως κατωτέρω: 

1. Στους Νομούς 

Η κατανομή κατά Νομό θα πραγματοποιηθεί από το Υ¬ 
πουργείο Εθνικής Οικονομίας ύστερα από πρόταση ταυ 

Υπουργείου Εσωτερικών Δημ Διοίκησης και Αποκέντρω¬ 
σης λαμβάνοντας υπόψη: 

α) Τα κριτήρια με τα οποία πραγματοποιήθηκε η κατα¬ 
νομή της ΣΑΤΑ κατά το προηγούμενα έτος και αναφέρο- 
νται κυρίως στον πληθυσμό, τον βαθμό ανάπτυξης, τον α¬ 
ριθμό των Ο.Τ.Α., την έκταση κάθε Νομού καθώς και τα 
περιεχόμενα από τη Νομοθεσία ειδικά αναπτυξιακά και 
οικονομικά κίνητρα προς ορισμένες κατηγορίες Ο.Τ.Α. 

β) Την αναγκαιότητα αύξησης των καθαρών χρηματορ- 
ροών προς τους Ο.Τ.Α. καθώς και το γεγονός ότι σε ορι¬ 
σμένους Νομούς λειτουργούν Α.Σ., σύμφωνα και με την 
πρόταση της ΚΕΔΚΕ. 

γ) Την υποχρέωοη για την καταβολή αντισταθμιστικών 
οφελών σε ορισμένους Δήμους του λεκανοπεδίου Αττι¬ 
κής, που επιβαρύνονται από τη λειτουργία των χώρων 
διάθεσης απορριμμάτων Σχιστού και Άνω Λιοσίων. 

2. Εντός των Νομών: 

Η κατανομή εντός των Νομών θα πραγματοποιηθεί α¬ 
πευθείας από το Υπουργείο Εσωτερικών Δημ. Διοίκησης 
και Αποκέντρωσης ως κατωτέρω: 

α) Ποσοστό μέχρι 94% απότοποσό που θα ορισθείγια κά¬ 
θε Νομό κατανέμεται σε όλους του ς Ο. Τ. Α. με βάση τον πλη¬ 
θυσμό και αφού εφαρμοσθούντα κατωτέρω κριτήρια ώστε: 

1. Να λάβουν διπλάσια οικονομική ενίσχυση: 

Οι Ο.Τ.Α. των διευρυμένων Νομ/κών Αυτ/σεων των νο¬ 
μών Έβρου & Ροδόπης και των νομών Δράμας, Καβάλας 
και Ξάνθης. 

Οι Ο.Τ.Α. των Επαρχείων 
ΟιΟΤΑ.: 

Μεγίστης, Σύμης, Χάλκης, Μεγάλου Χωριού & Λιβαδίων 
Τήλου Νομού Δωδεκανήσου. 

Οθωνών, Ερεικούσσης, Μαθρακίου, Γαίου, Λάκκας, 
Λογγού και Μαγαζιών Νομού Κερκύρας. 

Μεγανησίου, Καλάμου, Επισκοπής και Καστού Νομού 
Λευκάδος, 

Γαύδου Νομού Χανιών. 

Φαρών και Οινουσσών Νομού Χίου. 

Οι ανωτέρω ΟΤΑ που περιλαμβάνονται και στην περι¬ 
φέρεια των διευρυμένων νομαρχιακών αυτοδιοικήσεων 
λαμβάνουν για μία μόνο φορά τη διπλάσια οικονομική ενί¬ 
σχυση. 

2. Να λάβουν την επιπλέον οικονομική ενίσχυση της αρ¬ 
χικής δικαιούμενης κατανομής (πριντηντυχόν εφαρμογή 
των ανωτέρω κριτηρίων) οι ΟΤΑ που προέρχονται από συ¬ 
νένωση σύμφωνα με την ισχύουσα νομοθεσία. 

3. Οι πιστώσεις της Νομαρχίας Αθηνών να κατανεμηθούν 
στους ΟΤΑ με βάση την περσινή κατανομή, στα πλαίσια ε- 
ξισορρόπησης των ανισοτήτων που προκλήθηκαν κατά τον 
ανακαθορισμό των ορίων των Νομαρχιών Νομού Αττικής. 

β) Ποσοστό 5% των πιστώσεων που αντιστοιχούν σε κά¬ 
θε Νομό κατανέμεται στη διάρκεια του έτους και μέχρι τη 
λήξει του, από το Νομάρχη μετά και από σύμφωνη γνώμη 
της Διοικούσας Επιτροπής της Τ.Ε.Δ.Κ. για απολύτως α¬ 
ναγκαίες έκτακτες δαπάνες ή μικρές επενδυτικές δρα¬ 
στηριότητες των Δήμων, Κοινοτήτων σύμφωνα με το Ν. 
2307/95 άρθρο 13 παρ. 37 

γ) Ποσοστό 1% διατίθεται υποχρεωτικά σας Περιφέ¬ 
ρειες για τη ν κάλυ ψη δαπανών ε κτός έδ ρας κίνησης και ο- 
δοιπορικών εξόδων του τεχνικού προσωπικού των Τμη¬ 
μάτων ΤΥΔΚ των Δ/νσεων α) Αυτ/σης & Αποκ/σης και β) 
Τοπ. Αυτ/σης και Δ/σης για την εκτέλεση (μελέτη - κατα¬ 
σκευή) των έργων του ετήσιου προγράμματος των Ο.Τ.Α. 
του χρηματοδοτούμενου από τη ΣΑΤΑ σύμφωνα με το Ν. 


1832/89 άρθρο 52, Οι εν λόγω πιστώσεις θα μεταφερθούν 
από τον Προϋπολογισμό Δημ. Επενδύσεων στον Τακτικό 
Προϋπολογισμό και στους οικείους κωδικούς όλων των 
ΤΥΔΚ της Χώρας. 

δ) Ποσοστό μέχρι 5% των πιστώσεων ορισμένων Νο¬ 
μών, κατανέμεται σε Αναπτυξιακούς Συνδέσμους που 
πληρούν τις απαιτούμενες προϋποθέσεις σύμφωνα με 
την ισχύουσα νομοθεσία καθώς και στους Συνδέσμους 
που υπόκεινται στις διατάξεις των παραγρ. 8 και 10 του 
άρθρου 212 του Π.Δ. 410/95 και αφού εφαρμοσθούν, ό¬ 
που απαιτείται, τα κατωτέρω: 

Κατά το ήμισυ των πιστώσεων ισόποσα στους Α Σ. των 
επιμέρους Νομών. 

Κατά το υπόλοιπο ήμισυ σύμφωνα με τα κατωτέρω κρι¬ 
τήρια: 

- αριθμός ΟΤΑ (40%) 

- έκταση Α.Σ. (25%) 

-πληθυσμός(35%) 

Στα πρώην Συμβούλια Περιοχής δε θα διατεθούν πι¬ 
στώσεις μετά την κατάργησή τους από 1.1,98 σύμφωνα 
με το άρθρο 16 του Ν. 2539/97. 

Στις Νομαρχίες Νομού Αττικής ο υπολογισμός των α¬ 
νωτέρω ποσοστών κατανομής της ΣΑΤΑ θα πραγματο¬ 
ποιηθεί μετά την αφαίρεση των αντισταθμιστικών οφε¬ 
λών, που αφορούν τους Δήμους Άνω Λιοσίων, Ασπρο- 
πύργου, Φυλής, Ζεφυρίου, Καματερού, Αγίων 
Αναργύρων Κερατσινίου και Περάματος, που επηρεάζο- 
ντα από τη ρύπανση που προκαλείται από τις γειτονικές 
χωματερές. 

Τα σχετικά ποσά θα καθορισθούν από το Υπουργείο Ε¬ 
σωτερικών Δημ. Διοίκησης και Αποκέντρωσης. 

Β. Ποσοστό 20% της ΣΑΤΑ 9829 συνο>ακού ύψους 
23.900 εκστ. δρχ. κατανέμεται στο ΥΠΕΣΔΔΑ και διατίθε¬ 
ται για τη χρηματοδότηση του προγράμματος 4 του ΕΠΤΑ 
σύμφωνα με την παρ. 4β του άρθρου 13 του Ν. 2539/97. 

2. Ορίζουμε ότι ποσό ύψους 613.585 χιλ. δρχ. που αφο¬ 
ρά λογιστική διαφορά από τις πιστώσεις της ΣΑΤΑ 9729 
κατανέμεται επιπλέον των ανωτέρω εγκεκριμένων 
119.500 εκατ. δρχ. της ΣΑΤΑ 9829 στον κωδικό έργου 
«8929941» - Έργα & Επενδυτικές Δραστηριότητες των Ο¬ 
ΤΑ Ν. Έβρου». 

Κατά συνέπεια το ανωτέρω ποσό δε λαμβάνεται υπόψη 
κατά τον υπολογισμό των ποσών των Ενοτήτων Α & Β και 
προστίθεται στις πιστώσεις του ανωτέρω ενάριθμου έρ¬ 
γου προκειμένου να μεταφερθεί με εντολή του ΥΠΕΣΔΔΑ 
στο ΤΠ & Δ για την κάλυψη της υφιστάμενης ταμιακής 
διαφοράς. 

Από τις διατάξεις αυτής της Κοινής Απόφασης προκα- 
λείται δαπάνη ύψους 120.113.585 χιλ. δραχμών που έ¬ 
χουν προβλεφθεί στον Προϋπολογισμό Δημοσίων Επεν¬ 
δύσεων τουΥπουργείου Εσωτερικών Δημόσιας Διοίκη¬ 
σης και Αποκέντρωσης, ΚΑΕ - 8200 Τομέας Νομαρχιακά 
Έργα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ά&ήνα. 31 Μαρτίου 1998 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ Δ/ΣΗΣ 

ΚΑΙ ΑΠΟΚΕ ΝΤΡΩΣΗΣ ΕΘΝ. ΟΙΚΟΝΟΜΙΑΣ 

Λ. ΠΑΠΑΔΗΜΑΣ X ΠΑΧΤΑΣ 

ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

Αοιθ. Φ15/Ρ1Κ. 5245/251 (2) 

Παραβάσεις που επισύρουντην επιβολή προστίμου, σύμ¬ 
φωνα με τις διατάξεις του Ν. 2516/97. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις 

1. α)Του Ν. 1558/17.7.1985 (ΦΕΚ137 Α) «Κυβέρνηση και 
Κυβερνητικά Οργανα « 

β)Του Ν.2516/8.8.97 {ΦΕΚ 159Α) «Ίδρυση και λειτουρ¬ 
γία βιομηχανικών και βιοτεχνικών εγκαταστάσεων και άλ¬ 
λες διατάξεις» και ιδιαίτερα το άρθρο 16 αυτού. 

γ)Του ΠΔ 229/86 (ΦΕΚ 96Α) «Σύσταση και οργάνωση 
της Γ ενικής Γ ραμματείας Βιομηχανίας» καιτου ΠΔ396/89 
(ΦΕΚ 172Α) «Οργανισμός της Γ ενικής Γ ραμματείας Βιο¬ 
μηχανίας» όπως συμπληρώθηκε και τροποποιήθηκε από 
το ΠΔ 189/95 (ΦΕΚ99 Α). 

δ)Του ΠΔ 27/96 (ΦΕΚ 19 Α) «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης». 

2. Την με αρ.114/4.10.96 (ΦΕΚ 924 Β) Κοινή Απόφαση 
του Πρωθυπουργού και της Υπουργού Ανάπτυξης « Ανά¬ 
θεση αρμοδιοτήτων στους Υφυπουργούς Ανάπτυξης Αν¬ 
να Διαμαντοπούλου και Μιχάλη Χρυσοχοίδη». 

3. Την από 23.1.98 σύμφωνη γνώμη της Νομοπαρα¬ 
σκευαστικής Επιτροπής, της του Υπουργείου Ανάπτυξης, 
αποφασίζουμε: 

Άρθρο 1 

ΚΑΤΗΓΟΡΙΕΣ ΠΑΡΑΒΑΣΕΩΝ 
Ως παραβάσεις που επισύρουν την επιβολή προστίμου 
σύμφωνα με τις διατάξεις του Ν.2516/97 και ιδιαίτερα 
σύμφωνα μετά άρθ.4,5,13,14και 16 αυτού, είναι οι εξής. 

Α)ΠΑΡΑΒΑΣΕΙΣ ΠΟΥ ΑΦΟΡΟΥΝ ΤΗΝ ΑΔΕΙΑ ΕΓΚΑ¬ 
ΤΑΣΤΑΣΗΣ ΣΥΜΦΩΝΑ ΜΕ ΤΑ ΑΡΘΡΑ 4 ΚΑΙ 16 ΤΟΥ 
Ν.2516/97 

α)Εγκατάσταση δραστηριότητος χωρίς την απαιτούμε- 
νη άδεια εγκατάστασης. 

β)Επέκταση - εκσυγχρονισμός δραστηριότητος χωρίς 
την απαιτουμένη άδεια εγκατάστασης. 

γ)Παράβαση των όρων και περιορισμών που τίθενται 
στις άδειες εγκατάστασης. 

Β)ΠΑΡΑΒΑΣΕ1Σ ΠΟΥ ΑΦΟΡΟΥΝ ΤΗΝ ΑΔΕΙΑ ΛΕΙΤΟΥΡ¬ 
ΓΙΑΣ ΣΥΜΦΩΝΑ ΜΕ ΤΑ ΑΡΘΡΑ 13 ΚΑ116 ΤΟΥ Ν.2516/97 
α)Λειτουργία δραστηριότητος χωρίς τις απαιτούμενες 
άδειες εγκατάστασης και λειτουργίας. 

β)Λειτουργία δραστηριότητος που είναι εφοδιασμένη 
με άδεια εγκατάστασης, όχι όμως με άδεια λειτουργίας. 

γ)Λειτουργία δραστηριότητος έπειτα από επέκταση - 
εκσυγχρονισμό χωρίς τις απαιτούμενες άδειες εγκατά¬ 
στασης και λειτουργίας. 

δ)Λειτουργία δραστηριότητος έπειτα από επέκταση - 
εκσυγχρονισμό που έχει εφοδιαστεί με άδεια εγκατάστα¬ 
σης όχι όμως και με άδεια λειτουργίας για την επέκταση - 
εκσυγχρονισμό. 

ε) Παράβαση των όρων και περιορισμών που τίθενται 
στις άδειες λειτουργίας. 

Γ)ΠΑΡΑΒΑΣΕΙΣ ΠΟΥ ΑΦΟΡΟΥΝ ΤΗΝ ΑΠΑΛΛΑΓΗ ΑΠΟ 
ΑΔΕΙΑ ΕΓΚΑΤΑΣΤΑΣΗΣ ΚΑΙ ΛΕΙΤΟΥΡΓΙΑΣ ΣΥΜΦΩΝΑ ΜΕ 
ΤΟ ΑΡΘΡΟ 5 ΤΟΥ Ν .2516/97 
Εναρξη λειτουργίας επαγγελματικού εργαστηρίου (ό¬ 
πως αυτό ορίζεται από τις διατάξεις του αρθ.2,περιπ.β 
του Ν.2516/97) χωρίς την τήρηση της διαδικασίας του 


αρθ.δ,παρ.Ι του Ν.2516/97, δηλαδή χωρίς προηγουμέ¬ 
νως να υποβληθεί στην αδειοδοτούσα Αρχή υπεύθυνη 
δήλωση συνοδευόμενη από Έγκριση Περιβαλλοντικών 
Όρων και Πιστοποιητικού Πυρασφαλείας. 

Δ)ΠΑΡΑΒΑΣΕΙΣ ΠΟΥ ΑΦΟΡΟΥΝ ΤΗΝ ΑΛΛΑΓΗ ΤΟΥ ΦΟ¬ 
ΡΕΑ Ή ΤΗΝ ΕΠΩΝΥΜΙΑ ΤΟΥ ΣΥΜΦΩΝΑ ΜΕ ΤΟ ΑΡΘΡΟ 
14 ΤΟΥ Ν.2516/97 

Αλλαγή του φορέα ή της επωνυμίας του φορέα μιας ά¬ 
δειας εγκατάστασης ή λειτουργίας χωρίς να ενημερωθεί 
η αδειοδοτούσα Αρχή από τους έχοντες υποχρέωση 
προς τούτο εντός προθεσμίας ενός (1) μηνός από την ε¬ 
πέλευση της μεταβολής. 

Ε)ΠΑΡΑΒΑΣΕΙΣ ΠΟΥ ΑΦΟΡΟΥΝ ΤΟΥΣ ΜΗΧΑΝΙΚΟΥΣ 
ΣΥΜΦΩΝΑ Μ Ε ΤΟ ΑΡΘΡΟ 16 ΤΟΥ Ν .2516/97 
Η υποβολή αναληθούς υπεύθυνης δήλωσης Μηχανικού, 
που απαιτείται σύμφωνα μετο αρθ. 13,παρ. 1 του Ν.2516/97 
για χορήγηση άδειας λειτουργίας και ειδικώτερα. 

α)Αναληθής υπεύθυνη δήλωαη ότι η εγκατάσταση έγι¬ 
νε σύμφωνα με την χορηγηθείσα άδεια εγκατάστασης. 

β)Ψευδής υπεύθυνη δήλωση ότι τα προβλεπόμενα έρ¬ 
γα εκτελέσθηκαν σύμφωνα με τις εγκριθείσες μελέτες. 

γ)ά>ευδής υπεύθυνη δήλωση άτι η λειτουργία της δρα¬ 
στηριότητος ικανοποιεί τους περιβαλλοντικούς και λοι¬ 
πούς όρους της άδειας εγκατάστασης 

ΑΡΘΡΟ 2 

ΚΛΙΜΑΚΩΣΗ ΠΡΟΣΤΙΜΩΝ 

1) Στους παραβάτες των κατηγοριών Α έως και Δ του 
αρθ.1 της παρούσας απόφασης, επιβάλλεται με απόφα¬ 
ση της αδειοδοτούσας Αρχής, πρόστιμο από πενήντα χι¬ 
λιάδες (50.000) δρχ. μέχρι είκοσι πέντε εκατομμύρια 
(25.000.000) δρχ. που προσδιορίζεται βάσει των κριτη¬ 
ρίων και του μηχανισμού που περιλαμβάνονται στο συ¬ 
νημμένο παράρτημα της παρούσας απόφασης. 

2) Η έναρξη λειτουργίας επαγγελματικού εργαστηρίου 
χωρίς την προηγούμενη υποβολή στην αρμόδια Υπηρε¬ 
σία, υπεύθυνης δήλωσης συνοδευόμενης από Έγκριση 
ΠεριβαλλοντικώνΌρων και Πιστοποιητικού Πυρασφαλεί¬ 
ας, επισύρει την επιβολή προστίμου από πενήντα χιλιά¬ 
δες (50.000) δρχ. έως ένα εκατομμύριο (1.000.000) δρχ. 
υπολογιζόμενο σύμφωνα με το παράρτημα του πίνακα. 

3) Η αλλαγή φορέα ή επωνυμίας μιας δραστηριότητας 
χωρίς την ενημέρωση της αρμόδιας Υπηρεσίας εντός της 
προθεσμίας του ενός (1) μηνός που ορίζεται στο αρθ. 14 
του Ν.2516/97, επισύρει την επιβολή προστίμου εις βά¬ 
ρους ενός εκάσταυ χωριστά , παλαιού και νέου φορέα ύ¬ 
ψους μέχρι εκατό χιλιάδες (100 .000) δρχ. 

4) Στους παραβάτεςτης κατηγορίας Ε του αρθ. 1 της πα¬ 
ρούσας απόφασης, επιβάλλεται με απόφαση της αδειο- 
δοτούσας Αρχής, πρόστιμο εκατό χιλιάδες (100.000) δρχ. 
γιά κάθε μια παράβαση. 

Για παράβαση σωρευτικά και των τριών (3) παραπάνω 
περιπτώσεων (αρθ.1 περιπτ.Ε), επιβάλλεται πρόστιμο έ¬ 
ως τρία εκατομμύρια (3.000.000) δρχ. και πάντως εφ' ό¬ 
σον διαπιστωθεί ότι πρόκειται για ιδιαίτερα σοβαρές πα¬ 
ραλείψεις παυ άπτονται της ασφάλειας των εργαζομέ¬ 
νων, της ασφαλούς λειτουργίας των εγκαταστάσεων, 
παραλείψεων τεχνικών κανονισμών, περιβάλλοντος κ.λ.π. 

5) Το επιβλητέο πρόστιμο για κάθε μία παράβαση δεν 
μπορεί να είναι κατώτερο των πενήντα χιλιάδων (50.000) 
δρχ. ούτε ανώτερο των είκοσι πέντε εκατομμυρίων 

{25.000.000)δρχ. ή κατώτερο των εκατό χιλιάδων 
(100.000) δρχ. ούτε ανώτερο των τριών εκατομμυρίων 
(3.000.000) δρχ. προκειμένου για μηχανικούς. 

Σε περίπτωση όμως διαπίστωσης περισσοτέρων παρα¬ 
βάσεων ,τότε επιβάλεται σωρευτικά πρόστιμο υπολογιζό¬ 
μενο για κάθε μία παράβαση χωριστά. 

ΑΡΘΡΟ3 

Προκειμένου να επιβληθούν κυρώσεις στους παραβά¬ 
τες των διατάξεωντου Ν.2516/97, (ΦΕΚ 159 Α) διενεργεί- 
ται αυτοψία και συντάσσεται πλήρως αιτιολογημένη έκ¬ 
θεση στην οποία περιγράφονται αναλυτικά οι διαπιστω- 
θείσες παραβάσεις και αναφέρονται όλα τα στοιχεία που 
απαιτούνται σύμφωνα με την παρούσα απόφαση. Ειδικώ- 
τερα: 

Σχηματίζεται σχετικός φάκελλος ο οποίος περιλαμβά¬ 
νει: 

- Τα γενικά στοιχεία της δραστηριότητας. 

- Την έκθεση του αρμόδιου υπαλλήλου από την οποία 
προκύπτει η τέλεση συγκεκριμένης παράβασης ή παρα¬ 
βάσεων. Προκειμένου περί επιβολής προστίμου σε μηχα¬ 
νικούς στην προαναφερόμενη έκθεση θα αναφέρονται α¬ 
ναλυτικά οι αποκλίσεις που διαπιστώθηκαν, κυρίως από 
τεχνικούς κανονισμούς καθώς και οι παραλείψεις στην ε¬ 
γκατάσταση και οι επιπτώσεις από τις ελλείψεις αυτές. 
Σημειώνεται ότι οι παραπάνω διαπιστώσεις θα πρέπει να 
γίνονται από ειδικό εμπειρογνώμονα Διπλωματούχο Μη¬ 
χανικό. 

- Τις απόψεις του παραβάτου, τις οποίες αυτός θα μπο¬ 
ρεί να εκθέσει εγγράφως εντός είκοσι (20) ημερών από 
σχετική εδοποίηση, Εφ'όσον παρέλθει άπρακτη η παρα¬ 
πάνω προθεσμία, η έκθεση προωθείται για την έκδοση α¬ 
πόφασης επιβολής προστίμου. 

Το προσδιοριζόμενο πρόστιμο θα μπορεί να αυξομειώ- 
νεται κατά είκοσι τοις εκατό (+ 20%) από τον τελικώς υ- 
πογράφοντα την απόφαση επιβολής προστίμου, αφού 
ληφθούν υπόψη τυχόν πρόσθετα στοιχεία. 

ΑΡΘΡΟ4 

Ολα τα πρόστιμα αναπροσαρμόζονται ετησίως βάσει 
του τύπου, 

Π = χ(1+Σ) όπου, 

Π = το ποσό του προστίμου προς πληρωμή 

X = το Π του προηγούμενου έτους 

Σ - συντελεστής που ορίζεται ίσος με την εκάστοτε πο¬ 
σοστιαία αύξηση που χορηγείται με την Εθνική Συλλογική 
Σύμβαση Εργασίας που προβλέπεται από το άρθ.3 του 
Ν. 1876/90. 

ΑΡΘΡΟ 5 

Οι διατάξεις της παρούσας απόφασης δεν προκαλούν 
επιβάρυνση στον κρατικό προϋπολογισμό. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 


ΠΑΡΑΡΤΗΜΑ 

Α. ΠΕΡΙΠΤΩΣΕΙΣ ΠΑΡΑΒΑΣΕΩΝ ΚΑΙ ΣΥΝΤΕΛΕΣΤΕΣ 

ΤΙ Τ2 

Παράβαση σεεκ.δρχ. 

1) Λειτουργία δραστηριότητας χωρίς καμμία 5 25 

άδεια εγκατάστασης και λειτουργίας. 

2) Εγκατάσταση δραστηριότητας χωρίς άδεια 2,5 10 

εγκατάστασης. 

3) Μη ανανέωση άδειας εγκατάστασης 1,25 5 

4) Επέκταση - εκσυγχρονισμός δραστηριότητας 1,25 5 
χωρίς την άδεια εγκατάστασης για την επέκταση. 

5) Λειτουργία δραστηριότητας, χωρίς άδεια 3 6 

λειτουργίας. 

6) Λειτουργία νόμιμης επέκτασης χωρίς την άδεια 1 3 

λειτουργίας για την επέκταση. 

7) Παράβαση όρων και περιορισμών της άδειας 
λειτουργίας στους εξής τομείς: 

Περιβάλλον-ασφάλεια εγκαταστάσεων - ζωή 
και υγεία εργαζομένων και περίοικων. 

Παράβαση σε ένα τομέα 0,05 5 

Παράβαση σε δύο τομείς 2,5 10 

Παράβαση σε τρεις τομείς 5 20 

Β. ΕΞΙΣΩΣΗ ΠΡΟΣΔΙΟΡΙΣΜΟΥ ΥΨΟΥΣ ΠΡΟΣΤΙΜΟΥ 

β+γ+δ 

Τ = (α1+α2)-{Τ1 + (Τ2-Τ1)- -] 

3 

όπου Τ = Τιμή του επιβαλλόμενου προστίμου. 

Τ1 και Τ2 τα οριζόμενα στον παραπάνω πίνακα ανά πε¬ 
ρίπτωση 

αΐ = αξία παραγωγικού μηχανολογικού εξοπλισμού 
α2 = ισχύς παραγωγικού μηχανολογικού εξοπλισμού 
β = περιοχή εγκατάστασης δραστηριότητας 
γ = διάρκεια παράβασης 
δ = διάκριση δραστηριότητας (ΚΥΑ 69269/90) 

Γ. Οι συντελεστές εκάστου κτιρίου είναι οι ακόλουθοι: 
Εξίσωση προσδιορισμού επιβολής προστίμου : 

β+γ+δ 

Τ= (αΐ + α2) · [ΤΙ + (Τ2-Τ1) ■ -] 

* 3 

αΐ) Αξία 

50 εκ. < Αξία 0,02 

50 εκ. < Αξία < 150 εκ. 0,05 

150 εκ. < Αξία <300 εκ. 0,1 

30 εκ. < Αξία < 500 εκ. 0,3 

500 εκ. < Αξία & βιομηχανία δβνβδο 0,5 

α2) Εγκατεστημένη ισχύς σε ΗΡ ή κνν 

50 ΗΡ < Ρ 0,01 

50 < Ρ < 200 ΗΡ 0,03 

200 < Ρ< 500 ΗΡ 0,15 

500 <Ρ< 3000 ΗΡ 0,3 

3000 ΗΡ < Ρ & βιομηχανία δβνβεο 

β) Περιοχή εγκατάστασης 

Φθίνουσες 0 

Λοιπή χώρα 0,4 

Αττική 1 

γ) Διάρκεια Παράβασης 
< τρεις μήνες : 0 
3 μήνες < Δ < 12 μήνες : 0,8 
έτος < Δ: 1 

δ) Κατηγορία Δραστηριότητας 
Απαλασσόμενα: 0 
Β: 0,5 
Αϋ: 0,75 
Αί: 1 

Αριθ. ΥΠΠΟ/ΑΡΧ/Α1/Φ45/15813/948 (3) 

Παραχώρηση της χρήσης του σπηλαίου Πετραλώνων 
Χαλκιδικής και της έκτασης στην οποία αυτό βρίσκεται 
από τον ΕΟΤ στο Υπουργείο Πολιτισμού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 24 παραγρ. 1 του Συντάγ¬ 
ματος. 

2. Τις διατάξεις των άρθρων 16, 22 και 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις των άρθρων 1,4,10,33,34,36,39 και 46 
του Π.Δ. 941/1997 «Περί Οργανισμού του Υπουργείου 
Πολιτισμού και Επιστημών» (Α' 320), όπως έχει τροποποι¬ 
ηθεί και ισχύει. 

4. Τις διατάξεις του Κ. Ν. 5351 /1932 «Περί Αρχαιοτήτων» 
(Α' 275) όπως έχει τροποποιηθεί και ο οποίος εξακολου¬ 
θεί να ισχύει σύμφωνα με τις διατάξεις του άρθρου 112 
παραγρ. 1 του Συντάγματος. 

5. Τις διατάξεις του Ν. 1126/1981 “Περί κυρώσεως της 
εις Παρισίους την 23η Νοεμβρίου 1972 υπογραφεΐσης 
Διεθνούς Συμβάσεως για την προστασία παγκόσμιας πο- 
λπτστικής και φυσικής κληρονομιάς" (Α' 32). 

6. Τις διατάξεις του Ν. 1127/1981 “Περί κυρώσεως της 
εις Λονδίνον την 6ην Μαΐου 1969 υπογραφεΐσης Ευρω¬ 
παϊκής Συμβάσεως για τηνπροστασία της Αρχαιολογικής 
κληρονομιάς" (Α' 32). 

7. Τις διατάξεις του Ν. 2039/1992 “Κύρωση της Σύμβα¬ 
σης για την Προστασία της Αρχιτεκτονικής Κληρονομιάς 
της Ευρώπης" (Α' 61). 

8. Τις διατάξειςτου άρθρου 9 παρ. 13 του Ν. 2557/1997 
“Θεσμοί, μέτρα και δράσεις πολιτιστικής ανάπτυξης" (Α' 
271). 

9. Την υπ’ αριθμ. Φ 16/5680/31.1.1983 (Β' 290)/1983) Από¬ 
φαση της Υπουργού Πολιτισμού κα; Επιστημών με την ο¬ 
ποία κηρύχθηκε ως αρχαιολογικός ο χώρος του Σπηλαίου 
Πετραλώνων Χαλκιδικής μαζί με το χώρο που το περιβάλλει. 

10. Τις διατάξεις της υπ' αριθ. 34593/1108/23.6.1983 
“Προστασία Σπηλαίων" Απόφασης της Υπουργού Πολιτι¬ 
σμού και Επιστημών (Β' 398/8.7.1983). 

11. Την υπ’ αριθ. 114/Υ/5.3.1998 Απόφαση του Διοικηπκού 
Συμβουλίου του Ελληνικού Οργανισμού Τουρισμού 
(Ε.Ο.Τ.) με την οποία εγκρίθηκε η απόδοση στο Υπουργείο 
Πολιτισμού της έκτασης του Ε.Ο.Τ, στην οποία βρίσκεταιτο 
Σπήλαιο Πετραλώνων Χαλκιδικής συνολικού εμβαδού 
179.230 τετραγ. μέτρων μετά των εγκαταστάσεων της 
(Μουσείο, αναψυκτήριο, εκδοτήρια εισιτηρίων κ.λπ.) εξαι¬ 
ρούμενου του τμήματος α β υ δ α εμβαδού 5.040 τ.μ. που έ¬ 
χει πουληθεί στην Ανθρωπολογική Εταιρεία Ελλάδος. 

12. Το γεγονός ότι ο παραπάνω χώρος έχει αρχαιολογι¬ 
κό και σπηλαιολογικό ενδιαφέρον, για την διασφάλιση 
της αρχαιολογικής και κάθε άλλης συναφούς επιστημονι¬ 
κής έρευνας, αποφασίζουμε: 

Να αποδοθεί από τον Ελληνικό Οργανισμό Τουρισμού 
(Ε.Ο.Τ.) στο Υπουργείο Πολιτισμού, η χρήση του σπηλαί¬ 
ου και της έκτασης του Ε.Ο.Τ. στην οποία βρίσκεται το 
σπήλαιο Πετραλώνων Χαλκιδικής, εμβαδού 179.230 τε¬ 
τραγ. μέτρων μαζί με τις εγκαταστάσεις της (Μουσείο, α¬ 
ναψυκτήριο, εκδοτήρια εισιτηρίων κ.λπ.), όπως απεικονί¬ 
ζεται με τα στοιχεία ΑΒΓΔΕΖΗΘίΚΑ στο υπ’ αριθμ, 
982/45/48091/4.3.1998 τοπογραφικό διάγραμμα του 


Ε.Ο.Τ. εξαιρούμενου, προς το παρόν του τμήματος α β γ 
δ α εμβαδού 5.040 τ.μ. 

Η παρούσα απόφαση δεν προκαλεί δαπάνη σε βάρος 
του Προϋπολογισμού του Κράτους (Άρθρο 29Α του Ν. 
1558/1985 που προστέθηκε στο άρθρο 27 του Ν. 
2081/1992 (Α' 154). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1998 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΠΟΛΙΤΙΣΜΟΥ 

ΒΑΣΗ ΠΑΠΑΝΔΡΕΟΥ ΕΥΑΓΓ. ΒΕΝΙΖΕΛΟΣ 
-*- 

Αριθ. 13474 . (4) 

Προσαρμογή της συστατικής πράξης του Ν.Π. «Κ.Π.Σ. 
Παπάγου (Π .Δ. 603/79 ΦΕΚ 179Α') στις διατάξεις του 
Δ.Κ.Κ.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξειςτου άρθρου 26 και 203 του Π.Δ. 410/95 
(ΦΕΚ 23 ΙΑ") Δ.Κ.Κ. 

2) Την αριθμ, 149/97 απόφαση του Δημοτικού Συμβου¬ 
λίου του Δήμου Παπάγου. 

3) Τις διατάξεις των παρ. 6, 7 & 8 του άρθρου 9 του Ν 
2503/1997 (ΦΕΚ 107Α730.5.97) «Διοίκηση, οργάνωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

4) Την αριθμ. Π2β/4037/21.10.97 απόφαση του Υφυ¬ 
πουργού Υγείας Πρόνοιας, αποφασίζουμε: 

Συστήνουμε στο Δήμο Παπάγουτου Νομού Αττικής ίδιο 
Νομικό Πρόσωπο με το όνομα «1ος Παιδικός και Βρεφο¬ 
νηπιακός Σταθμός Δήμου Παπάγου». 

Σκοπός του Νομικού Προσώπου είναι: 

Η οργάνωση για την καθημερινή φύλαξη, φροντίδα, η¬ 
μερήσια διατροφή, διαπαιδαγώγηση και ψυχολογία νη¬ 
πίων και βρεφών εργαζομένων γονέων, την πολύπλευρη 
νοητική, συναισθηματική, κοινωνική, ψυχοσωματική ανά¬ 
πτυξη των παιδιών, την προπαρασκευή τους για την φυ¬ 
σική μετάβασή τους από την οικογένεια στο σχολικό πε¬ 
ριβάλλον, 

Περιουσία του Νομικού Προσώπου 
Περιουσία του 1ου Παιδικού και Βρεφονηπιακού Σταθ¬ 
μού Δήμου Παπάγου είναι αυτή του Κρατικού Παιδικού 
Σταθμού (Π.Δ. 603/79 ΦΕΚ 179Α'), 

Πόροι του Νομικού Προσώπου είναι: 
α) Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεών του και τη μισθοδοσία του προσωπικού του 
Κ.Π.Σ. που θα μεταταγεί σ’ αυτό μέχρι την έξοδό του από 
την υπηρεσία, βάσει των διατάξεων της παρ. 8 του άρ¬ 
θρου 9του Ν. 2503/97 (ΦΕΚ 107/30.5.97/τ.Α') και σύμφω¬ 
να με τους όρους της προγραμματικής σύμβασης, που υ¬ 
πογράφεσαι μεταξύ του Υπουργείου Υγείας και Πρόνοι¬ 
ας, του Δήμου/Κοινότητας και της Περιφέρειας. 

β) Η ετήσια επιχορήγηση του Δήμου Παπάγου ύψους 
1.000.000 δρχ. 

γ) Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο οργανισμό νομικό ή φυσι¬ 
κό πρόσωπο, είτε απευθείαςπρος το Νομικό Πρόσωπο, 
είτε προς το Δήμο Παπάγου για λογαριασμό του. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από τον αντίτιμο των παρεχομένων πραγ¬ 
μάτων ή υπηρεσιών. 

ζ) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Παπά- 
γου το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 3 Φεβρουάριου 1998 

Ο Γεν. Γραμ. Περιφ. 

ΑΛΕΞΑΝΔΡΟΣ ΚΡΗΤΙΚΟΣ 

- *- 

Αριθ. 13473 (5) 

Προσαρμογή της συστατικής πράξης του Ν.Π.Β'Κ.Π.Σ. 

Παπάγου (Π,Δ. 432/84 ΦΕΚ 154Α) στις διατάξεις του 

Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 26 και 203 του Π.Δ. 410/95 
(ΦΕΚ 231Α') Δ.Κ.Κ. 

2) Την αριθμ. 150/97 απόφαση του Δημοτικού Συμβου¬ 
λίου του Δήμου Παπάγου. 

3) Τις διατάξεις των παρ. 6, 7 & 8 του άρθρου 9 του Ν. 
2503/1997 (ΦΕΚ 107Α730.5.97) «Διοίκηση, οργάνωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

4) Την αριθμ. Π2β/4037/21.10.97 απόφαση του Υφυ¬ 
πουργού Υγείας Πρόνοιας, αποφασίζουμε: 

Συστήνουμε στο Δήμο Παπάγου του Νομού Αττικής ίδιο 
Νομικό Πρόσωπο με το όνομα «2ος Παιδικός και Βρεφο¬ 
νηπιακός Σταθμός Δήμου Παπάγου». 

Σκοπός του Νομικού Προσώπου είναι: 

Η οργάνωση για την καθημερινή φύλαξη, φροντίδα, η¬ 
μερήσια διατροφή, διαπαιδαγώγηση και ψυχολογία νη¬ 
πίων και βρεφών εργαζομένων γονέων, την πολύπλευρη 
νοητική, συναισθηματική, κοινωνική, ψυχοσωματική ανά¬ 
πτυξη των παιδιών, την προπαρασκευή τους για την φυ¬ 
σική μετάβασή τους από την οικογένεια στο σχολικό πε¬ 
ριβάλλον. 

Περιουσία του Νομικού Προσώπου είναι: 

Περιουσία του 2ου Παιδικού και Βρεφονηπιακού Σταθ¬ 
μού Δήμου Παπάγου είναι αυτή του Β' Κρατικού Παιδικού 
Σταθμού (Π.Δ. 432/84 ΦΕΚ 154Α'). 

Πόροι του Νομικού Προσώπου είναι: 

α) Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεών του και τη μισθοδοσία του προσωπικού του 
Κ.Π.Σ. που θα μεταταγεί σ' αυτό μέχρι την έξοδό του από 
την υπηρεσία, βάσει των διατάξεων της παρ. 8 του άρ¬ 
θρου 9 του Ν. 2503/97 (ΦΕΚ 107/30.5.97/τ.Α") και σύμφω¬ 
να με τους όρους της προγραμματικής σύμβασης, που υ¬ 
πογράφεται μεταξύ του Υπουργείου Υγείας και Πρόνοι¬ 
ας, του Δήμου/Κοινότητας και της Περιφέρειας. 


β) Η ετήσια επιχορήγηση του Δήμου Παπάγου ύψους 
1.000.000 δρχ. 

γ) Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο οργανισμό, νομικό ή φυσι¬ 
κό πρόσωπο, είτε αυθείας προς το Νομικό Πρόσωπο, είτε 
προς το Δήμο Παπάγου για λογαριασμό του. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από τον αντίτιμο των παρεχομένων π ραγ- 
μάτων ή υπηρεσιών, 
ζ) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Παπά¬ 
γου το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 3 Φεβρουάριου 1998 

Ο Γεν, Γ ραμ. Περιφ. 

ΑΛΕΞΑΝΔΡΟΣ ΚΡΗΤΙΚΟΣ 

-·- 

Αριθ. 976 (6) 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας της Κοινότητας ΣΩΣΤΟΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦ. ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις α) του άρθρου 12του 1188/81 όπως α- 
ντικαταστάθηκαν με τις όμοιες του άρθρου 26 του Ν. 
1832/89 και του άρθρου 8 του Ν. 2307/95 β) του Π.Δ. 
37α/87 γ) του Ν. 1586/86 δ) του Ν. 2190/94. 

2. Τις αρίμθ.: 53560/6.8.96 και 75643/16.1.87 εγκυκλί¬ 
ους του Υπ. Εσωτερικών και 

3. Την αριθμ. 65/97 απόφαση του Κοινοτικού Συμβουλί¬ 
ου ΣΩΣΤΟΥ καθώς και την 2/7/23.2.98 σύμφωνη γνωμο¬ 
δότηση του Υπηρεσιακού Συμβουλίου του άρθρου 37του 
Ν. 2190/94, αποφασίζουμε: 

Επικυρώνουμε την ανωτέρω 65/97 απόφαση του Κοινο¬ 
τικού Συμβουλίου ΣΩΣΤΟΥ με την οποία τροποποιείται 
και προσαρμόζεται ο Οργανισμός Εσωτερικής Υπηρε¬ 
σίας της Κοινότητας, του οποίου το άρθρο 2 διαμορφώ¬ 
νεται ως εξής: 

Άρθρο 2 

Διάρθρωση διαβάθμιση θέσεων 
Οργανωτικό Σχήμα: Γραμματεία 

1. Κατηγορία ΔΕ 

α) Κλάδος ΔΕΙ Διοικητικού 
Δύο (2) θέσεις με βαθμούς Δ - Α 
Μία (1) θέση προσωπικού με σύμβαση εργασίας ιδιωτι¬ 
κού δικαίου ορισμένου χρόνου μέχρι οχτώ (8) μήνες. 

2. Κατηγορία ΥΕ 

α) Κλάδος ΥΕ1 Κλητήρων - Θυρωρών - Γενικών Καθη¬ 
κόντων 

Μία (1) θέση με βαθμούς Ε - Β 

β) Κλάδος ΥΕ16 εργατών γενικών καθηκόντων 

Μία (1) θέση με βαθμούς Ε - Β 

3. Προϊστάμενος της Υπηρεσίας ο Πρόεδρος της Κοι¬ 
νότητας. 

4. Από τις διατάξεις της ανωτέρω απόφασης δεν προ- 
καλείται δαπάνη σε βάρος του προϋπολογισμού της Κοι¬ 
νότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 30 Μαρτίου 1998 

Με εντολή Γεν. Γραμ. Περιφέρειας 
Ο Διευθυντής 
Ν. ΚΑΡΑΝΙΚΟΛΟΥΔΗΣ 

-♦- 

Αριθ. 1304 (7) 

Σύσταση Ν.Π.Δ.Δ. στο Δήμο Φαρσάλων Ν. Λάρισας με την 
επωνυμία «Σχολική Επιτροπή 1ου Γυμνασίου Φαρσά¬ 
λων» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις 

α) του άρθρου 203 του Π.Δ, 410/95 (Δ.Κ.Κ) 
β) του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις» 
γ) του άρθρου 2 του Ν. 2508/97 
δ) του άρθρου 6 του Ν. 2503/97. 

2. Την 189/97 απόφαση του Δ.Σ. Φαρσάλων περί συστά- 
σεως Ν.Π. με την επωνυμία «Σχολική Επιτροπή 1ου Γυ¬ 
μνασίου Φαρσάλων». 

3. Την 2172/29.8.97 απόφασή μας παροχή έγκριση υπο¬ 
γραφής στον Δ/ντή της Δ/νσης Τοπικής Αυτοδ/σης και Α¬ 
ποκέντρωσης της Περιφέρειας με «Εντολή Γενικού Γραμ- 
μστέα Περιφέρειας Θεσσαλίας», αποφασίζουμε: 

1. Συνιστούμε στο Δήμο Φαρσάλων του Νομού Λάρισας 
ίδιο Νομικό Πρόσωπο με την επωνυμία Σχολική Επιτροπή 
1ου Γυμνασίου Φαρσάλων. 

2. Σκοπός του νομικού προσώπου είναι: 

Διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης,τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

Εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική Βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για την στήριξη της διοικητικής λειτουργίας των σχολικών 
μονάδων. 

3. Η θητεία των μελών του Δ.Σ. ακολουθεί τη Δημοτική 
περίοδο και λήγει στις 31 Μαρτίου του επόμενου από τη 
λήξη της Δημοτικής περιόδου έτους. 

Το Δ.Σ. εκλέγει αντιπρόεδρο γραμματέα. 

4. Πόροι του νομικού προσώπου είναι: 
α) Ετήσια επιχορήγηση του Κράτους. 

β) Ετήσια επιχορήγηση του Δήμου Φαρσάλων 
γ) Κάθε είδους εισφορές, δωρεές, κληρονομιές, κληρο¬ 
δοσίες. 


δ) Εισπράξεις από το ανπτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο 
Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Φαρσά¬ 
λων η οποία ανέρχεται στο ποσόν των 1.000.000 δρχ. για 
το έτος 1998. Η δαπάνη αυτή είναι γραμμένη στον Κ.Α. 
75/161.9α του ανωτέρω Λήμου. 

Η αρίθμ. 761/91 απόφαση του Νομάρχη Λάρισας που 
δημοσιεύθηκε στο 40/91 ΦΕΚ καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 6 Φεβρουάριου 1998 
Με εντολή Γ εν. Γ ραμ. Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 5078 (8) 

Κύρωση αναδασμού αγροκτήματος Δασωτού έτους 1994 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις των άρθρων 16,32 και 39 του Ν. 2218/94 
«ίδρυση Νομαρχιακής Αυτοδιοίκησης και άλλες διατά¬ 
ξεις»: 

2. Την αριθ, 7/31.3.95 απόφαση του Νομαρχιακού Συμ¬ 
βουλίου Δράμας Οργανισμός Εσωτερικής Οργάνωσης 
και Λειτουργίας των Υπηρεσιών του Νομαρχιακού Διαμε¬ 
ρίσματος Δράμας καιτου Επαρχείου Κ. Νευροκοπίου. 

3. Τις διατάξειςτου Ν, 674/77 άρθρ. Ιδπαραγρ. 1 

4. Την αριθ. 4855/23.3.98 εισήγηση της Δ/νσης Γεωρ¬ 
γίας Ν. Δράμας, αποφασίζουμε: 

Κυρούμετο νέο κτηματολογικό καθεστώς που διαμορ¬ 
φώθηκε με τον αναδασμό του έτους 1994 στην κτηματική 
περιοχή αγρ/τος Δασωτού όπως αυτό απεικονίζεται 
στους συνταχθέντας από την επιτροπή Αναδασμού κτη- 
μστολογικούς πίνακες και διαγράμματα της περιοχής αυ¬ 
τής. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Δράμα, 24 Μαρτίου 1998 
Ο Νομάρχης 

ΣΩΚΡΑΤΗΣ ΔΗΜΗΤΡ1ΑΔΗΣ 
-♦- 

Αριθ. ΔΥΠ/ΕΙ/οικ. 1612 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ελένη Τζοβάρατου Γεωργίου 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την Εΐ/1576/30.3.98 απόφαση Νομάρχη Θεσπρω¬ 
τίας έχει χορηγηθεί στην Ελένη Τζοβάρα το Γεωργίου ά¬ 
δεια ασκήσεως επαγγέλματος Κοινωνικού Λειτουργού. 

Ηγουμενίτσα, 30 Μαρτίου 1998 

Με εντολή Νομάρχη 
Ο Προϊστάμενος Δ/νσης 
ΠΑΝ. ΤΑΣΙΟΣ 

Αριβ- 07/454 (10) 

Διόρθωση της 19770/8.10.1960 αποφάσεως Νομάρχη 
Χαλκιδικής 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Το Νόμο 3200/55 «περί διοικητικής αποκεντρώσεως», 
σε συνδυασμό προς τα από 28.6.55 και 23.11.56 Β.Δ. «πε¬ 
ρί αρμοδιοτήτων των Νομαρχών. 

2. Το άρθρο 164 του Αγροτικού κώδικα 

3. Το άρθρο 10 παρ. 8 του Νόμου 2503/97. 

4. Την αριθμ. 309/24.11.97 απόφαση το Νομαρχιακού 
Συμβουλίου Χαλκιδικής {ΦΕΚ 1172/97/τ.Β'), περί Οργανι¬ 
σμού της Νομαρχιακής Αυτοδιοίκησης Χαλκιδικής. 

5. Την αριθμ. 19.770/8.10.60 απόφασής μας. 

6. Τα κτηματολογικά στοιχεία της οριστικής διανομής, 
έτους 1930, του αγροκτήματος Νέων Μουδανιών, απο¬ 
φασίζουμε: 


Διορθώνουμε την ως άνω αριθμ. 19770/8.10.1960 από¬ 
φασή μας με την οποία μεταβιβάσθηκαν κατά πλήρη κυ- 
κριότητα και νομή στο Δήμο Νέων Μουδανιών οι κοινό¬ 
χρηστες εκτάσεις του ομωνύμου αγροκτήματος μεταξύ 
των οποίων και το αριθμ. 1740 τεμάχιο, εκτάσεως 2.375 
τ.μ. με το χαρακτηρισμό «έλος κοινό», όσον αφορά την έ¬ 
κταση του τεμαχίου αυτού και τον χαρακτηρισμό του από 
«2.375 τ.μ. έλος κοινό» σε «17.250 τ.μ.» ρεύμα κοινό». 

Κατάτα λοιπά ισχύει η ανωτέρω διορθούμενη απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 23 Μαρτίου 1998 

Ο Νομάρχης 
ΒΑΣΙΛΕΙΟΣ ΒΑΣ1ΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



